stanford-oval/wikipedia huggingface dataset:
San Storm

San Storm on intialaisen veturivalmistajan yhteistyössä ranskalaisen Le Mans Design Groupin kanssa kehittämä ensimmäinen intialainen urheiluauto, ja se tuli myyntiin vuonna 1998. Pienessä lasikuitukorisessa sportcoupé-tyyppisessä Stormissa on Renault'n 1,1-litrainen D7F-moottori. Stormista on myös avomalli, jota myydään nimellä San Streak.
Storm on kaksipaikkainen ja painaa vain 760 kg. Moottorissa on tehoa 60 hp, jolla auto saavuttaa sadan kilometrin tuntinopeuden 11 sekunnissa. Huippunopeus autolla on 160 km/h.
Santeri Lintunen

| Henkilötiedot |
| --- | --- | --- | --- |
Syntymäaika: 14. helmikuuta 1993 (ikä 31)
Syntymäpaikka: Valkeakoski, Suomi
Pelipaikka: oikea laitapuolustaja
Pituus: 179 cm
Seura
Seura: VaKP
Pelinumero: 5
Junioriseurat
2005–2008: VaKP
2009–2012: Haka
Seurat
| Vuodet | Seura | O | (M) |
| 2011 | Haka | 3 | (0) |
| 2012–2013 | Härmä | 36 | (0) |
| 2016–2021 | PS-44 | 57 | (4) |
| 2022– | VaKP | 23 | (3) |
 Seurajoukkueuran tilastot kattavat vain kansalliset sarjat, päivitetty 10. kesäkuuta 2023.
Santeri Lintunen (s. 14. helmikuuta 1993 Valkeakoski) on suomalainen jalkapalloilija. Hän on pelipaikaltaan oikea laitapuolustaja.
Lintunen pelasi Valkeakosken Hakassa kolme ottelua Veikkausliigassa kaudella 2011. Ensiesiintymisensä pääsarjatasolla hän teki 28. syyskuuta kotiottelussa FC Honkaa vastaan.
Scott Reeder

Scott Reeder on yhdysvaltalainen basisti, joka tunnetaan parhaiten Kyuss-yhtyeen entisenä basistina. Hän on myös soittanut yhtyeissä nimeltä Bütcher ja Unida, sekä tehnyt yhden sooloalbumin.
Reeder liittyi Kyussiin vuonna 1993 Nick Oliverin lähdettyä. Reeder pysyi yhtyeessä, kunnes se hajosi vuonna 1995. Tämän jälkeen hän soitti Kyussissa laulaneen John Garcian kanssa yhtyeessä nimeltä Unida, joka ehti julkaista vain yhden täysimittaisen studioalbumin.
Vuonna 2002 Reeder osallistui kahdeksan muun basistin ohella Metallican koesoittoon. Lyhyitä pätkiä hänen tapaamisestaan yhtyeen kanssa näkyy Metallican Some Kind of Monster -dokumentilla. Vuonna 2005 Reeder liittyi yhtyeeseen nimeltä Bütcher. Hän erosi siitä lokakuussa 2006.
Reeder julkaisi ensimmäisen sooloalbuminsa TunnelVision Brilliance 24. tammikuuta 2006. Kaikki kappaleet olivat hänen itse kirjoittamiaan ja esittämiään.
Diskografia > Soolotuotanto

TunnelVision Brilliance (24. tammikuuta 2006)
Aiheesta muualla

Reederin virallinen sivu (Arkistoitu – Internet Archive)
Scott Reeder Myspacessa (englanniksi)
Scripture Union

| Scripture Union> Pyhien kirjoitusten liitto |
| --- | --- |
 Järjestön kansainvälinen tunnus.
Perustettu:  1867
Perustaja:  Josiah Spiers
Tyyppi:  Hyväntekeväisyys
Toimiala:  Kristillinen kansainvälinen
Toiminta-alue:  Maailmanlaajuinen
Aiheesta muualla
Sivusto
Infobox OKNimi-testi OK: 
Pyhien kirjoitusten liitto (engl. Scripture Union, lyh. SU) on maailmanlaajuisesti Raamatun lukemisen puolesta toimiva liike. Liike tukee Raamatun lukemista mm. tekemällä lukuohjelmia ja selitysmateriaaleja sekä harjoittamalla lapsi- ja nuorisoevankeliointityötä. Liikkeen piirissä korostetaan rukouksen merkitystä.
Liitto toimii noin 120 eri maassa. Kansainvälinen kattojärjestö tukee kansallisia toimijoita järjestemällä koulutusta ja kehittämällä toimintamalleja. Suomessa SU-työ on alkanut vuonna 1967 aikuisten raamantulukuoppaan julkaisemisella. Kymmenen vuotta myöhemmin perustettiin 
Raamatunlukijain liitto ry (Scripture Union in Finland). Suomen SU toimii yhteistyössä Pohjoismaiden ja Baltian sisarjärjesöjen kanssa sekä tukee taloudellisesti Viron SU:n työtä.
Aiheesta muualla

Raamatunlukijain liiton verkkosivut
Scripture Union - kansainväliset verkkosivut (englanniksi)
Raïs M’Bolhi

| 0 | 1 | 2 |
| --- | --- | --- |

Henkilötiedot
Koko nimi: Adi Raïs Cobos Adrien M'Bolhi-Ouhab
Syntymäaika: 25. huhtikuuta 1986 (ikä 38)
Syntymäpaikka: Pariisi, Ranska
Pelipaikka: Maalivahti
Pituus: 189 senttimetriä
Lempinimi: Spiderman
Seura
Seura:  Al-Ettifaq
Junioriseurat
1995–2002 2002–2004:  RCF Paris  Marseille
Seurat
| Vuodet | Seura | O (M) |
| 2004–2006 2006–2007 2006 2007 2008 2009–2010 2010 2010–2013 2011–2012 2013 2013–2014 2014–2015 2015–2017 2017– |  Marseille  Hearts →  Ethnikos (laina) →  Panetolikos (laina)  Ryūkyū  Slavija Sofia →  TsSKA Sofia (laina)  Krylja Sovetov →  TsSKA Sofia (laina) →  Gazélec Ajaccio  TsSKA Sofia  Philadelphia Union  Antalyaspor  Stade Rennais | 0 (0) 0 (0) 5 (0) 8 (0) 22 (0) 27 (0) 9 (0) 17 (0) 28 (0) 12 (0) 17 (0) 9 (0) 12 (0) |
Maajoukkue
| 2002–2003 2003–2004 2010– |  Ranska U-16  Ranska U-17  Algeria | 3 (0) 4 (0) 67 (0) |
 Seurajoukkueuran tilastot kattavat vain kansalliset sarjat, päivitetty 28. heinäkuuta 2017.  Maajoukkueuran tilastot päivitetty 21. heinäkuuta 2019 .
Raïs M'Bolhi-Ouhab (arab. مبلوحي رايسي‎, s. 25. huhtikuuta 1986 Pariisi, Ranska) on algerialainen jalkapalloilija. Maalivahtina pelaava M'Bolhi edustaa saudiarabialaista Al-Ettifaqia. Hänet on valittu neljästi Algerian parhaaksi maalivahdiksi.
Ura

M'Bolhi aloitteli ammattilaisuraansa vuonna 2004 Marseillessa, jossa hän ei kuitenkaan saanut peliaikaa lainkaan. M'Bolhi vapautettiin sopimuksestaan tammikuussa 2006 ja hän siirtyi samantien skotlantilaiseen Heartsiin kolmosvahdin rooliin. Peliajan vähyyden vuoksi M'Bolhi vietti kauden 2006-2007 lainalla Kreikassa, aluksi Ethnikosissa ja loppukauden Panetolikosissa.
Ura > FC Ryūkyū

Sopimuksen päätyttyä M'Bolhi siirtyi Japanin pääsarjaan Ryūkyūn joukkueeseen, jossa hän toimi ykkösvahtina pelaten 34 ottelusta 22. Joukkue kuitenkin jäi sarjassa kolmanneksi viimeiseksi.
Ura > Slavija Sofia

Toukokuussa 2009 M'Bolhi allekirjoitti kahden vuoden sopimuksen bulgarialaisen Slavija Sofian kanssa. Hän pelasi Bulgarian pääsarjan kauden 2008–2009 viimeisessä ottelussa Lokomotiv Sofiaa vastaan. Ottelu päättyi 2–2.
Kaudella 2009–2010 M'Bolhi nousi joukkueen ykkösvahdin rooliin ja pelasi kauden aikana 25 ottelua. Joukkue sijoittui sarjassa kuudenneksi ja M'Bolhi valittiin kauden päätyttyä sarjan parhaaksi maalivahdiksi.
Kesän 2010 MM-kisojen myötä M'Bolhi nousi hyvillä otteillaan tietoisuuteen ja herätti kiinnostusta useissa seuroissa. Hän pelasi kaudella 2010–2011 Bulgarian pääsarjan avausottelun Slavija Sofian riveissä, kunnes siirtyi 30. elokuuta 2010 vuoden mittaisella lainasopimuksella toiseen bulgarialaiseen seuraan TsSKA Sofiaan. Siirron myötä M'Bolhi pääsi pelaamaan ensimmäistä kertaa Eurooppa-liigassa. Ensimmäisen ottelunsa hän pelasi TsSKA Sofian paidassa Liteks Lovetšia vastaan 11. syyskuuta 2010. Lokakuussa 2010 venäläinen Rubin Kazan teki 1,5 miljoonan euron tarjouksen M'Bolhista.
Ura > Krylja Sovetov

16. joulukuuta 2010 M'Bolhi allekirjoitti kolmen ja puolen vuoden sopimuksen Venäjän valioliigassa pelaavan Krylja Sovetovin kanssa. Hän pelasi ensimmäisen virallisen ottelunsa joukkueen maalilla 12. maaliskuuta 2011 sarjan avauksessa Spartak Naltšikia vastaan. Ottelu päättyi 1–0 tappioon. M'Bolhi pelasi ensimmäisellä kaudellaan yhteensä 17 sarjaottelua Krylja Sovetovissa. Joukkue sijoitti sijalle neljätoista eli kolmanneksi viimeiseksi Venäjän valioliigassa.
Kauden jälkeen hänet lainattiin vuodeksi takaisin Bulgariaan, TsSKA Sofian riveihin 2. elokuuta 2011, kun joukkue hankki ykkösvahdikseen Syarhey Vyeramkon. 28. marraskuuta 2011 M'Bolhi voitti toistamiseen Kultaisen hanskan tultuaan valituksi vuoden 2011 Algerian parhaaksi maalivahdiksi. M'Bolhi pelasi kauden päätteeksi Bulgariassa 28 ottelua ja hänen joukkueensa sijoittui Bulgarian pääsarjassa toiseksi. Häviten vain pisteellä mestaruuden.
M'Bolhi palasi takaisin Venäjälle, mutta joutui tyytymään varamaalivahdin rooliin. Tammikuussa 2013 hän siirtyi lainasopimuksella Ranskan Ligue 2:ssa pelaavaan Gazélec Ajaccioon. Hän pelasi kauden aikana 12 sarjaottelua.
Ura > TsSKA Sofia

Elokuussa 2013 M’Bolhi siirtyi TsSKA Sofiaan, jossa hän oli pelannut jo aikaisemmin kahteen otteeseen lainasopimuksella. M’Bolhi pelasi kauden aikana 17 sarjaottelua, kun joukkue sijoittui Bulgarian pääsarjassa toiseksi. Hän sai kauden aikana yhden ulosajon Levski Sofiaa vastaan heitettyään pallolla Larsen Touréa päähän. Touré oli sitä ennen potkaissut M’Bolhin hallussa olevaa palloa.
Ura > Philadelphia Union

M’Bolhi siirtyi heinäkuussa 2014 Yhdysvaltoihin Philadelphia Unionin riveihin. Hän pelasi avauskaudellaan neljä ottelua.
Ura > Antalyaspor

Elokuussa 2015 M’Bolhi siirtyi Turkkiin Antalyasporin joukkueeseen. Hän pelasi kauden aikana kaksitoista sarjaottelua ja seitsemän cup ottelua.
Ura > Stade Rennais

Tammikuussa 2017 M’Bolhi siirtyi Stade Rennais kesken kauden 2016–2017. Hän ei pelannut joukkueessa ainuttakaan ottelua kauden jälkimmäisellä puoliskolla, mutta pelasi yhden ottelun Stade Rennais'n kakkosjoukkueessa CFA-sarjatasolla.
Maajoukkueura

M'Bolhi on pelannut Ranskan alle 16- ja 17-vuotiaiden maajoukkueessa 2000-luvun alussa. Hänellä oli myös mahdollisuus pelata Algerian nuorten maajoukkueessa, mutta silloinen Marseillen urheilujohtaja uhkasi antaa potkut mikäli M'Bolhi olisi suostunut kutsuun.
Maajoukkueura > MM-kilpailut 2010

Toukokuussa 2010 Algerian maajoukkueen päävalmentaja Rabah Saadane nimesi hänet tekemäänsä 25 pelaajan listaan, joista hän valitsi 23 pelaajaa vuoden 2010 MM-kisoihin. M'Bolhi valittiin myös lopulliseen joukkueeseen ja hän pelasi ensimmäisen maaottelunsa Algerian paidassa tultuaan vaihdosta kentälle 28. toukokuuta 2010 pelatussa harjoitusottelussa Irlantia vastaan. Toisen maaottelunsa M'Bolhi pelasi Englantia vastaan vuoden 2010 MM-kisoissa 18. kesäkuuta, korvattuaan loukkaantuneen ykkösvahdin Faouzi Chaouchin. Hän pelasi kisojen aikana myös Algerian viimeisen lohko-ottelun Yhdysvaltoja vastaan. Algerian kisat päättyivät alkulohkoon.
Maajoukkueura > MM-kilpailut 2014

M’Bolhi valittiin maansa ykkösvahdiksi myös Brasilian MM-kisoihin 2014. Hän pelasi uransa kolmannenkymmenennen maaottelun alkulohkon toisessa ottelussa Etelä-Koreaa vastaan. M’Bolhi pelasi turnauksessa Algerian kaikki neljäottelua, kun maan kisat päättyivät neljännesvälieräottelussa Saksaa vastaan. Kyseisessä ottelussa hänet valittiin ottelun parhaaksi pelaajaksi.
Maajoukkueura > Afrikan-mestaruuskilpailut 2019

M’Bolhi kuului Afrikan-mestaruuden 2019 voittaneeseen joukkueeseen.
Saavutukset

Bulgarian pääsarjan paras maalivahti: 2010
Algerian paras maalivahti: 2010, 2011, 2012, 2014
DZFoot d'Or
3. sija: 2010
Afrikan-mestaruus 2019
Yksityiselämä

M'Bolhi syntyi Pariisissa kinshasankongolaiselle isälle ja algerialaiselle äidille. Hänen vanhempansa kuitenkin erosivat M'Bolhi ollessa nuori, jonka myötä hän asui äitinsä luona. M'Bolhi isoäiti kasvatti pojan algerialaisen perinteiden mukaan ja tämän myötä M'Bolhi puhuu ja ymmärtää hieman arabiaa.
Aiheesta muualla

Worldfootball (englanniksi)
Algerian joukkue – Jalkapallon MM-kilpailut 2010
1 Gaouaoui |
2 Bougherra |
3 Belhadj |
4 Yahia |
5 Halliche |
6 Mansouri |
7 Boudebouz |
8 Lacen |
9 Ghezzal |
10 Saïfi |
11 Djebbour |
12 Bellaid |
13 Matmour |
14 Medjani |
15 Ziani |
16 Chaouchi |
17 Guedioura |
18 al-Aïfaoui |
19 Yebda |
20 Mesbah |
21 Kadir |
22 Abdoun |
23 M'Bolhi |
Valmentaja Saâdane
Algerian joukkue – Jalkapallon AM-kilpailut 2013
1 Doukha |
2 Mostefa |
3 Cadamuro |
4 Belkalem |
5 Halliche |
6 Mesbah |
7 Boudebouz |
8 Lacen |
9 Slimani |
10 Feghouli |
11 Bouazza |
12 Medjani |
13 Aoudia |
14 Kadir |
15 Soudani |
16 Si Mohamed |
17 Guedioura |
18 Lemmouchia |
19 Bezzaz |
20 Tedjar |
21 Ghoulam |
22 Rial |
23 M'Bolhi |
Valmentaja Halilhodžić
Algerian joukkue – Jalkapallon MM-kilpailut 2014
1 Si Mohamed |
2 Bougherra |
3 Ghoulam |
4 Belkalem |
5 Halliche |
6 Mesbah |
7 Yebda |
8 Lacen |
9 Ghilas |
10 Feghouli |
11 Brahimi |
12 Medjani |
13 Slimani |
14 Bentaleb |
15 Soudani |
16 Zemmamouche |
17 Cadamuro |
18 Djabou |
19 Taïder |
20 Mandi |
21 Mahrez |
22 Mostefa |
23 M'Bolhi |
Valmentaja Halilhodžić
Algerian joukkue – Jalkapallon AM-kilpailut 2015
1 Doukha |
2 Bougherra |
3 Ghoulam |
4 Cadamuro |
5 Halliche |
6 Mesbah |
7 Mahrez |
8 Lacen |
9 Belfodil |
10 Feghouli |
11 Brahimi |
12 Medjani |
13 Slimani |
14 Bentaleb |
15 Soudani |
16 Si Mohamed |
17 Kadir |
18 Djabou |
19 Taïder |
20 Mandi |
21 Kashi |
22 Zeffane |
23 M'Bolhi |
Valmentaja Gourcuff
Algerian joukkue – Jalkapallon AM-kilpailut 2017
1 Rahmani |
2 Mandi |
3 Ghoulam |
4 Cadamuro |
5 Belkaroui |
6 Mesbah |
7 Mahrez |
8 Bennacer |
9 Hanni |
10 Bentaleb |
11 Brahimi |
12 Benyahia |
13 Slimani |
14 Bounedjah |
15 Soudani |
16 Asselah |
17 Guedioura |
18 Ghezzal |
19 Abeid |
20 Belkhiter |
21 Bensebaini |
22 Meftah |
23 M'Bolhi |
Valmentaja Leekens
Algerian joukkue – Jalkapallon AM-kilpailut 2019
1 Doukha |
2 Mandi |
3 Tahrat |
4 Benlamri |
5 Halliche |
6 Fares |
7 Mahrez |
8 Belaïli |
9 Bounedjah |
10 Feghouli |
11 Brahimi |
12 Ounas |
13 Slimani |
14 Boudaoui |
15 Delort |
16 Oukidja |
17 Guedioura |
18 Zeffane |
19 Abeid |
20 Atal |
21 Bensebaini |
22 Bennacer |
23 M'Bolhi |
Valmentaja Belmadi
Saint

| Saint> Tiedot |
| --- | --- |
Toiminnassa:  1980–1989, 1999–
Tyylilaji:  Kristillinen metalli Heavy metal
Kotipaikka:  Salem, Oregon, Yhdysvallat
Laulukieli:  englanti
Jäsenet:  Josh Kramer, Laulu   Richard Lynch, Bassokitara   Jerry Johnson, Sähkökitara   Dee Harrington, Sähkökitara   Tim Lamberson, Rumpusetti  
Levy-yhtiö:  Armor Records  
Aiheesta muualla
saintsite.com
Infobox OKNimi-testi OK: 
Saint on yhdysvaltalainen kristillinen heavy metal -yhtye, joka perustettiin vuonna 1980 Salemissa, Oregonissa. Yhtye oli aktiivinen vuosina 1980–1989, julkaisten ensimmäisen albuminsa Warriors of the Son vuonna 1984. Huolimatta siitä, että heitä luonnehditaan kristilliseksi yhtyeeksi, Saint tunnetaan parhaiten sanoitustensa negatiivisuudesta. Tyypillisiä ryhmän sanoitusteemoja heidän varhaisella tuotannollaan ovat helvetti, pahuus ja apokalyptiset teemat kuten lopun ajat.
Historia

Saintin musiikkityyli on perinteistä heavy metalia. Yhtye luokitellaan usein kristilliseksi metalliksi ja heitä verrataan laajasti Judas Priestiin lähinnä sen vuoksi, että laulaja Josh Kramerin ääni muistuttaa Rob Halfordin tyyliä. Yhtyeen menestyksekkäin albumi oli vuoden 1986 Time's End. Tyylillisesti samankaltainen Too Late for Living julkaistiin vuonna 1988. Seuraavana vuonna yhtye hajosi.
Vuosikymmentä myöhemmin vuonna 1999 uusittu kokoonpano ilman laulaja Krameria julkaisi albumin The Perfect Life, joka poikkesi Saintin varhaisesta tuotannosta merkittävästi. Albumia nimitettiin vaíhtoehtoisesti garage rockiksi tai yksinkertaisesti radioystävälliseksi hard rockiksi.
Vuonna 2004 Richard Lych sai suostuteltua Kramerin takaisin kokoonpanoon. Yhtye julkaisi albumin In the Battle, joka palasi Saintin klassisten vuosien perinteisempään heavy metal -tyyliin. Samalla linjalla jatkoivat vuoden 2006 The Mark, vuoden 2008 Crime Sceme Earth ja vuoden 2010 Hellblade.
Jäsenet > Nykyiset jäsenet

Richard Lynch - basso
Josh Kramer - laulu
Jerry Johnson - kitara
Dee Harrington - kitara
Tim Lamberson - rummut
Jäsenet > Entiset jäsenet

Tim Lamberson - laulu
John Mahan - kitara, taustalaulu
Larry London - rummut
Gene McClendon - rummut
Brian Willis - rummut
John Perrine - rummut
Diskografia

Warriors of the Son (1984)
Time's End (1986)
Too Late for Living (1988)
The Perfect Life EP (1999)
In the Battle (2004)
The Mark (2006)
Crime Scene Earth (2008)
Hellblade (2010)
Desperate Night (2012)
Broad is the Gate (2014)
The Calf (2019)
Aiheesta muualla

Saintin kotisivut (englanniksi)
Saint Encyclopaedia Metallumissa (englanniksi)
Saint Myspacessa (englanniksi)
Lauri Pohjanpää

Lauri Pohjanpää.
Lauri Henrik Pohjanpää (vuoteen 1906 Nordqvist, 16. heinäkuuta 1889 Helsinki – 2. heinäkuuta 1962 Helsinki) oli suomalainen runoilija, uskonnon lehtori ja teologian kunniatohtori. Hänet vihittiin papiksi vuonna 1925.
Elämä

Pohjanpään vanhemmat olivat vaatturimestari Kaarle Henrik Pohjanpää ja Iida Vilhelmina Kourlaa. Hän tuli ylioppilaaksi vuonna 1908 Tampereen lyseosta ja aloitti opintonsa Helsingin yliopistossa. Hänen lähimmät lyseoaikaiset luokkatoverinsa ja ystävänsä olivat Frans Emil Sillanpää ja Arvo Sotavalta, joista jälkimmäisen kodissa Lempäälän Sotavallan kartanossa Pohjanpää ja Sillanpää viettivät myös lomiaan.
Pohjanpää valmistui filosofian kandidaatiksi ja maisteriksi 1911 estetiikka pääaineenaan. Hän julkaisi ensimmäisen runokokoelmansa jo ylioppilasaikanaan. Pohjanpää oli aluksi kansanopistoalalla ja sanomalehtimiehenä ja toimi muun muassa Itä-Hämeen kansanopiston johtajana 1913–1915 ja sen jälkeen Uusi Aura-lehden toimitussihteerinä ja vastaavana toimittajana 1915. Hän teki opintomatkoja Saksaan ja Ranskaan 1912 sekä Saksaan 1918. Pohjanpää oli Hämäläisen osakunnan kuraattorina 1916–1918 ja Helsingin yliopiston ylioppilaskunnan puheenjohtajana 1917–1918.
Tässä vaiheessa Pohjanpää päätti ryhtyä teologiksi ja hän tuli 1917 Helsingin suomalaisen yhteiskoulun uskonnonopettajaksi. Pohjanpää suoritti teologisen erotutkinnon ja hänet vihittiin papiksi vuonna 1925.
Pohjanpään kirjalliseen tuotantoon kuului toistakymmentä runokokoelmaa, eläinsatuja ja muita satuja, kirkkohistoriallisia, elämänkatsomuksellisia ja kulttuurikysymyksiä koskevia tutkielmia, hartauskirjoja, raamatunhistorian oppikirja sekä näytelmiä, niiden joukossa näytelmä Savonarola, joka käsitteli uskonpuhdistuksen tienraivaajan Savanarolan elämää.
Pohjanpää oli vuosina 1922-1923 ja 1929—1938 eri virsikirjakomiteoitten sihteerinä ja runollisena asiantuntijana. Hän oli Helsingin pohjoisen suomalaisen seurakunnan kirkkoneuvoston jäsenenä vuodesta 1935 sekä kirkkovaltuuston jäsenenä vuodesta 1936. Vuoden 1939 alusta lähtien hän toimi myös Lauttasaaren seurakuntapiirin pappina. Pohjanpää kuului kristillisen taideseuran ja kirjailijaliiton johtokuntaan.
Pohjanpää tunnetaan ennen muuta faabelirunoilijana, tiivisrytmisten eläinrunojen tekijänä. Pohjanpään laajaan runotuotantoon kuuluu lyyrisiä luonnontunnelmia, tiiviitä mieterunoja ja uskonnollista runoutta. Hänelle myönnettiin Aleksis Kiven palkinto vuonna 1957.
Perhe

Lauri Pohjanpää oli naimisissa vuodesta 1920 Arla Augusta Rossanderin kanssa. Pohjanpään tytär oli kirjailija Helena Anhava. Myös Pohjanpään veli Arvi Pohjanpää oli kirjailija.
Tuotantoa > Runoteoksia

Mielialoja (1910)
Uusi kevät (1917)
Ristiritari (1920)
Metsän satuja (1924)
Graalin malja (1926)
Oodi elämälle (1928)
Kiurun tupa (1930)
Kärsimys ja elämä (1936)
Mustarastas (1941)
Aamu ja ilta (1949)
Mestari (1952)
Meren kaupunki (1954)
Jänis ja kilpikonna (1956)
Tuotantoa > Romaaneja

Kesäyön laulu (1937)
Päivä menee pilveen (pienoisromaani, 1946)
Päivä ja yö (1957)
Kaksi sukupolvea (1960)
Tuotantoa > Kokoomateoksia

Valitut runot (1943)
Kauneimmat runot (1958)
Valikoima runoja (1958)
Kaipuu ylitse ajan. Valitut runot 1910–1954 (1989)
Palkinnot

Aleksis Kiven palkinto 1957
Aiheesta muualla

Sala, Kaarina: / Pohjanpää, Lauri (1889–1962). Kansallisbiografia-verkkojulkaisu (maksullinen).  3.4.2006. Helsinki:  Suomalaisen Kirjallisuuden Seura.
Wikisitaateissa on kokoelma sitaatteja aiheesta .
Sanya Malhotra

| Sanya Malhotra |
| --- | --- |
 Sanya Malhotra vuonna 2019.
Henkilötiedot
Syntynyt: 25. helmikuuta 1992 (ikä 32) Delhi, Intia
Ammatti:  näyttelijä
Näyttelijä
Aktiivisena:  2016–
Aiheesta muualla
IMDb 
Sanya Malhotra (s. 25. helmikuuta 1992 Delhi, Intia) on intialainen näyttelijä, joka työskentelee pääasiassa hindinkielisissä elokuvissa. Hän aloitti uransa sivurooleilla elämäkerrallisessa urheiluelokuvassa Dangal (2016) ja komediassa Badhaai Ho (2018), jotka molemmat olivat kaupallisia menestyksiä.
Malhotra sai parhaan naisnäyttelijän Filmfare Awards -kriitikkopalkinnon ehdokkuudet rooleistaan draamassa Photograph (2019) ja mustassa komediassa Ludo (2020), ja sai kiitosta myös roolisuorituksistaan elokuvissa Shakuntala Devi (2020) ja Pagglait (2021).
Filmografia

| Vuosi | Elokuva | Rooli | Muuta |
| --- | --- | --- | --- |
| 2016 | Dangal | Babita Kumari |  |
| 2017 | Secret Superstar | – | Koreografia lauluun ”Sexy Baliye” |
| 2018 | Pataakha | Genda ”Chuttki” Kumari |  |
| 2018 | Badhaai Ho | Renee Sharma |  |
| 2019 | Photograph | Miloni Shah |  |
| 2020 | Shakuntala Devi | Anupama Banerjee |  |
| 2020 | Ludo | Shruti Choksi |  |
| 2021 | Pagglait | Sandhya Giri |  |
| 2021 | Meenakshi Sundareshwar | Meenakshi |  |
| 2022 | Love Hostel | Jyoti Dilawar |  |
| 2022 | HIT: The First Case | Neha Mahta |  |
| 2023 | Kathal | Mahima |  |
| 2023 | Jawan | Tohtori Eeram |  |
| 2023 | Sam Bahadur | Silloo Manekshaw |  |
| 2024 | Mrs. | Richa |  |
Palkinnot ja ehdokkuudet

| Vuosi | Palkinto | Kategoria | Elokuva | Tulos |
| --- | --- | --- | --- | --- |
| 2017 | News 18 Movie Awards | Paras naistulokas | Dangal | Ehdokkuus |
| 2018 | Jackie Chan Action Movie Awards | Paras uusi toimintaesiintyjä | Dangal | Voitto |
| 2019 | Screen Awards | Paras naisnäyttelijä (kriitikkopalkinto) | Pataakha | Ehdokkuus |
| 2020 | Filmfare Awards | Paras naisnäyttelijä (kriitikkopalkinto) | Photograph | Ehdokkuus |
| 2021 | Filmfare Awards | Paras naisnäyttelijä (kriitikkopalkinto) | Ludo | Ehdokkuus |
| 2021 | Filmfare OTT Awards | Paras naisnäyttelijä alkuperäiswebelokuvassa | Pagglait | Ehdokkuus |
| 2022 | International Indian Film Academy Awards | Paras naispääosa | Pagglait | Ehdokkuus |
Aiheesta muualla

Kuvia tai muita tiedostoja aiheesta Sanya Malhotra Wikimedia Commonsissa
Sanya Malhotra Internet Movie Databasessa. (englanniksi)
Santeri Ojala

Santeri Ojala eli StSanders (s. 20. helmikuuta 1975)  on suomalainen muusikko ja mediataiteilija, joka on tullut tunnetuksi humoristisista satiiri- ja parodia-versioista tunnetuista esiintymisistä ja kappaleista.
Ojala sai inspiraatiota katsottuaan Steve Vain videota ilman ääntä, jota myös Vai itse kommentoi humoristisesti.
Ojala on esiintynyt mm. Jimmy Kimmel Live TV-ohjelmassa Guns N’ Roses-kitaristi Slashin kanssa.
YouTube-palvelu on useasti poistanut Ojalan videoita viitaten tekijänoikeusrikkomuksiin.
Satiirin ja parodian puolustaminen verkkolevityksessä on ongelmallista eri maiden välillä.
Aiheesta muualla

Kotisivut
Sakura Haruno

| Uchiha Sakura |
| --- | --- |

Ensiesiintyminen:  Mangan kappale 3 Animen jakso 3
Ääninäyttelijät:  Chie Nakamura ,  Kate Higgins 
Henkilötiedot
Ikä:  Osa I: 12-13 Osa II: 15-16
Syntymäpäivä:  28. maaliskuuta
Veriryhmä:  O
Pituus:  ennen aikahyppyä 150,1 cm. Sen jälkeen 161 cm.
Paino:  Ennen aikahyppyä 35,9 kg. Sen jälkeen 45,4.
Liittoumat
Taso:  Ennen aikahyppyä genin, Shippūdenissa chūnin
Liittouma:  Konoha
Ryhmäsidokset:  Ryhmä Kakashi (johon kuuluu Kakashi, Naruto, Sai ja Sakura)
Edelliset ryhmäsidokset:  Ryhmä 7, Ryhmä Shikamaru
Sakura Haruno, nykyään Sakura Uchiha (jap. 春野サクラ, Haruno Sakura) on fiktiivinen hahmo erittäin suositussa manga- ja animesarjassa Naruto. Etunimi Sakura tarkoittaa kirsikankukkaa ja entinen sukunimi Haruno "kevään (haru no)", eli kevään kirsikankukka.